Temeljem točke II podtočke 3. Programa aktivnosti u provedbi posebnih mjera zaštite od požara od interesa za Republiku Hrvatsku u 2022. godini i članka 8. Zakona o zaštiti od požara (NN 92/10) i članka 32. stavka 1. podstavka 31. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20), a na prijedlog Stožera civilne zaštite Grada Staroga Grada, Gradsko vijeće Grada Starog Grada na VII. sjednici, održanoj dana 23. lipnja 2022. godine, donosi

**PLAN AKTIVNOG UKLJUČENJA SVIH SUBJEKATA**

**ZAŠTITE OD POŽARA GRADA STAROGA GRADA ZA 2022. GODINU**

1. **VATROGASNO DRUŠTVO**

Na području Grada Staroga Grada djeluje Dobrovoljno vatrogasno društvo Stari Grad.

Na razini Splitsko dalmatinske županije ustrojena je vatrogasna zajednica i profesionalna vatrogasna postrojba.

1. **ZAPRIMANJE DOJAVE**

Broj 193 ili 112 za Grad Stari Grad lociran je Centru 112 Split, MUP - Ravnateljstvo civilne zaštite, Područni ured Split.

Kod zaprimanja dojave, dežurni djelatnik Centra 112 obavještava zapovjednika ili zamjenika u DVD-u o nastalom događaju putem mobilnog telefona, koji vrši daljnje podizanje vatrogasaca putem mobitela.

Vatrogasna postrojba DVD-a Stari Grad može se obavijestiti i na tel: 021 765 126 izvan radnog vremena telefon je preusmjeren na mobilni telefon Zapovjednika DVD-a.

Intervencijom rukovodi zapovjednik ili njegov zamjenik, koji imaju položen ispit za vatrogasca s posebnim ovlastima ili odgovornostima.

## PLANIRANO STANJE

Redoslijed uključivanja postrojbi u akciju gašenja biti će promijenjen i ubrzan po broju postrojbi i vatrogasaca u slučajevima nekontroliranog ili ubrzanog razvoja požara.

 tablica 1

|  |
| --- |
| **redoslijed uključivanja vatrogasnih postrojbi u akciju gašenja požara (dinamika)** |
| r.b. | aktivnost | dojava -način | postrojba/tehnika | broj uključenihljudi | Napomena (\*) |
| 1. | dojava požara | telefon mobitel RU | dežurni u dežurstvu C 112 | 3 +1 | 24-satno dežurstvo (telefon 193 ili 112) |
| **intervencija vatrogasnih snaga na području požarnog područja općine**  |
| 2. | uzbunjivanje zapovjednika središnjeg DVD u zoni\*  | RUtelefonmobitel | zapovjednik DVD u zoni  | 1 | ako je zapovjednik nedostupan, dežurni u ŽVOC-u uzbunjuje zamjenika |
| uzbunjivanje odjeljenja središnjeg DVD u zoni ipokret | RU telefon mobitel | \* prvo odjeljenjeDVD u zoni/ vozilo po vrsti požara | 5 | 4-5 ljudi i zapovjednik kreću na intervenciju ne čekajući puni broj (ostali moraju pristići za njima) |
| intervencija odjeljenja DVD u zoni | telefon mobitelRU | \* prvo odjeljenjeDVD u zoni/ vozilo po vrsti požara | 8 | vatrogasac koji je ostao do prispjeća preostalih vodi i preostale na intervenciju |
| 4. | \*aktiviranje svih snaga s područja | RU telefon mobitel | Drugo i treće odjeljenje DVD-a/sva vozila | 9 | kod ubrzanog širenja požara a po procjeni zapovjednika akcije gašenja kad požar prelazi područje jedne ili više zona . |
| 5. | \* uzbunjivanje snaga sa šireg područja | RU telefon/mobitel | sastavi, DVD I JVP van područja općine, dodatne snage/ helikopteri i zrakoplovi |  | pri vrlo velikim požarima zapovjednik intervencije izvješćuje zapovjednika operativnog područja Hvar i županijskog vatrogasnog zapovjednika koji odlučuje o snagama |

Predviđeni ustroj središnje vatrogasne postrojbe DVD-a dopušta samostalnu intervenciju središnjeg DVD-a uz dovoljan broj ljudi i tehnike**.**

Postrojbe van područja Grada podiže se po zapovjedi Zapovjednika operativnog područja Hvar ili Županijskog vatrogasnog zapovjednika.

# Sustav subordinacije i zapovijedanja u akcijama gašenja većih požara

* 1. **ZAPOVJEDANJE**

Intervencijom zapovijeda zapovjednik vatrogasne postrojbe koja je prva započela s intervencijom.

Po primitku informacije o događaju obavještava ŽVOC. Županijski centar 112, Policijsku postaju Hvar 192, 021/307 565; 021/ 504 239, te istu prosljeđuje odmah svim subjektima koji su uključeni u sustav zaštite a sve vatrogasne postrojbe se upućuju na mjesto događaja.

Zapovjednik dobrovoljne postrojbe zapovijeda intervencijom do eventualnog dolaska profesionalne vatrogasne postrojbe, kad zapovijedanje preuzima zapovjednik profesionalne postrojbe.

 tablica 2

|  |  |
| --- | --- |
|  DVD STARI GRAD | 021 765 126 |

|  |  |
| --- | --- |
|  Zapovjednik DVD-a STARI GRAD |  telefon |
|  Antoni Ivanković |  091 193 1061 |

|  |  |
| --- | --- |
|  Zamjenik zapovjednika DVD-a STARI GRAD |  telefon |
| Petar Perić | 091 548 4165 |

Zapovjednik vatrogasne postrojbe dužan je informaciju o vatrogasnoj intervenciji redovito dostavljati u županijski vatrogasni operativni centar.

Odluku o dinamici uključivanja većeg broja postrojbi u akciju gašenja donosižupanijski vatrogasni zapovjednik ili osoba koju on ovlasti, a na prijedlog voditelja intervencije.

Ako zapovjednik vatrogasne intervencije ocijeni da raspoloživim sredstvima i snagama nije u mogućnosti uspješno obaviti intervenciju, o nastaloj situaciji odmah izvješćuje županijskog vatrogasnog zapovjednika koji preuzima vođenje intervencije.

 tablica 3

|  |  |
| --- | --- |
| Vatrogasna zajednica Splitsko-dalmatinske županije |  telefon |
| Zapovjednik | 193021/383-759 |

## ZAMJENA VATROGASNIH POSTROJBI NOVIM POSTROJBAMA

Zamjena se vrši dovoženjem svježih snaga iz pričuve. Snage koje sudjeluju u gašenju povlače se na odmor nakon četiri sata djelovanja odnosno na temelju procjene i odluke voditelja akcije gašenja (u slučaju da voditelj procijeni da bi se u slijedećih pola sata ili sat vremena uspjelo ugasiti požar, nastavlja akciju s postojećim snagama).

Izvlačenje snaga na odmor i dovođenje svježih snaga vrši se vozilima postrojbi.

## UKLJUČIVANJE VATROGASNIH POSTROJBI IZVAN PODRUČJA STAROG GRADA

Planom zaštite od požara predviđeno je uključivanje vatrogasnih snaga izvan područja Grada za požare širih razmjera isključivo na temelju procjene županijskog vatrogasnog zapovjednika ili osobe koju on ovlasti, a u skladu sa županijskim Planom zaštite od požara i eksplozija.

## UKLJUČIVANJE ŠUMARIJE U AKCIJU GAŠENJA POŽARA

Temeljna namjena djelovanja interventne skupine je ispomoć u akcijama gašenja i zaustavljanja šumskih požara. Takve skupine aktiviraju se u pojedinim šumarijama nakon izbivanja šumskih požara osobito velikih razmjera na području gospodarenja.

 tablica 4

|  |  |  |
| --- | --- | --- |
| Hrvatske šume |  Odgovorna osoba |  telefon |
| Šumarija - HvarLučica 810, 21465 Jelsa |  Upravitelj Branko Petrović | Tel: 021 762 088Fax: 021 717 022Mob: 098 349 458 |
|  |  |  |

##

## UKLJUČIVANJE DODATNIH SNAGA U AKCIJU GAŠENJA

Uključivanje dodatnih snaga u gašenje požara vrši se na zahtjev županijskog vatrogasnog zapovjednika.

## ANGAŽIRANJE ZRAKOPLOVA

Angažiranje protupožarnih zrakoplova ili helikoptera vrši se po zahtjevu županijskog vatrogasnog zapovjednika ili osobe koju on za to ovlasti putem županijskog operativnog centra.Sustav pozivanja i uporabe vatrogasnih zrakoplova i helikoptera uređen je Planom intervencija kod velikih požara otvorenog prostora na teritoriju Republike Hrvatske.

## SREDSTVA VEZE

Komunikacija među zapovjednicima vatrogasnih postrojbi tijekom akcije gašenja požara odvijat će se na postojećem vatrogasnom kanalu ili mobitelom.

tablica 5

|  |
| --- |
| komunikacija zapovjednika postrojbi |
| radio veza | motorola | UKV područje  |
| telefonija | mobitel | RU |

1. **LOGISTIKA**
2. **OPSKRBA HRANOM I PIĆEM**

Požari nastaju bez reda ili najave. Vatrogasne postrojbe se tome prilagođavaju i djeluju što brže i bolje. Često puta bez konkretnog obroka desetine ljudi se hvata u koštac s vatrenom stihijom. Zato svaka postrojba treba imati u rezervi suhi obrok. Kad intervencija potraje dulje kroz dan ili više dana, zadužena osoba Grada Staroga Grada (Gradonačelnik Grada Starog Grada ) treba hitno organizirati i uključiti u opskrbu vatrogasaca hranom i pićem.

1. **SMJEŠTAJ**

Kada se u intervenciju uključuju vatrogasne postrojbe iz udaljenih mjesta, kada nije moguće izvršiti smjenu u nekoliko sati, Grad Stari Grad i DVD Stari Grad dužni su osigurati prikladan smještaj za odmor vatrogasaca, a u suradnji sa županijskim stožerom zaštite i spašavanja.

1. **OPSKRBA GORIVOM VATROGASNE TEHNIKE**

Čim intervencija u prostoru traje više sati dolazi do potrebe za pojedinačnim dopunjivanjem gorivom. Sve postrojbe moraju imati osigurane pričuve goriva.

Grad Stari Grad u suradnji s DVD Stari Grad trebaju imati osigurana mjesta i materijalna sredstva za opskrbu svojih postrojbi i postrojbi koje eventualno mogu doći u pomoć.

1. **HITNE INTERVENCIJE I POPRAVCI VATROGASNIH VOZILA**

DVD Stari Grad ima razrađen način popravaka i servisiranja vatrogasnih vozila u Splitu, s obzirom da na otoku ne postoji mehaničarska radnja specijalizirane za takva vozila.

1. **OPSKRBA VODOM**

Sva naselja na području Grada imaju uređenu vodovodnu mrežu, te je na tim područjima za distribuciju vode zadužena tvrtka **Hvarski vodovod d.o.o.** Jelsa, kontak : **021/ 778-260.**

1. **SUSTAV VATROGASNIH RADIO VEZA**

Sustav vatrogasnih radio veza je u organizaciji MUP –a, putem tetra uređaja.

Radio veze koriste se radi bržeg djelovanja u akcijama gašenja požara, drugim intervencijama i na vježbama, te ih u druge svrhe nije dozvoljeno koristiti.

Sva zaprimanja dojava i uzbunjivanje dobrovoljne vatrogasne postrojbe vrši se telefonskim putem, dok se na intervencijama veza obavlja preko vatrogasnih radio uređaja.

Za eventualne probleme u komunikaciji obratiti se stručnoj službi putem operativnog dežurstva MUP-a.

1. **HITNA MEDICINSKA POMOĆ**

Dobrovoljno vatrogasna postrojba ima medicinski komplet za samopomoć kod mogućih povreda na intervencijama.

Dobrovoljna vatrogasna postrojba ima za svoj djelokrug djelovanja, adresu ambulante i dežurnog liječnika i njihove brojeve telefona.

Ako događaj poprima veće razmjere ili je na mjestu gdje postoji povećana opasnost za moguće povrede kako vatrogasaca tako i stanovništva, dobrovoljna vatrogasna postrojba treba angažirati hitnu medicinsku pomoć.

1. **ELEKTRO DISTRIBUCIJSKA MREŽA**

Kod gašenja požara, bilo na otvorenom ili zatvorenom prostoru, može doći do kontakta najčešćeg sredstva za gašenje, vode i napona električne energije. Poznato nam je da je voda vodič električne energije i kod tog kontakta može doći do neželjenih situacija. Da bi se to izbjeglo zapovjednik akcije gašenja treba uspostaviti izravni kontakt ili posredno preko vatrogasnog operativnog centra s distributerom " **HEP – ODS d.o.o.,** Elektrodalmacija Split, Pogon Hvar Distributer je u mogućnosti izvršiti određena isključivanja ili uputiti dežurnu ekipu na teren, kontakt: **021/765- 015**

Dalekovodi su u nadležnosti distributera HEP Zagreb, Distribucija Split.

1. **METEOROLOGIJA**

Svaki dan dolazi prognoza vremena i indeks opasnosti od požara u ŽC 112 Split, gdje se može dobiti i dodatna prognoza.

1. **CESTE**

Poduzeće Hrvatske ceste odrađuju sve poslove vezane za održavanje glavnih prometnica na području Grada.

Grad Stari Grad odrađuje poslove vezane za održavanje nerazvrstanih cesta na području Grada.

U slučajevima postavljanja prometnih znakova, uklanjanja prepreka i drugih situacija na spomenutim cestama za kontakt koristiti službu **Županijske ceste Split d.o.o. -** 021/508-080

1. **SURADNJA S MEDIJIMA**

Županijski vatrogasni zapovjednik, zapovjednik na požarištu, član zapovjedništva ili pomoćnik za odnose s javnošću trebaju surađivati s predstavnicima sredstava priopćavanja i to na način da daju informacije o:

1. vremenu nastanka i lokalizaciji požara,

2. približnoj veličini i lokaciji izgorjele površine,

3. angažiranim snagama, tehnici i tijeku intervencija,

4. vrsti izgorjelog pokrova,

5. postupcima korisnim za pučanstvo ugroženo požarom.

1. **MEHANIZACIJE NA PODRUČJU GRADA**

Na području Grada nema većih građevinskih organizacija a koje bi posjedovale tešku građevinsku mehanizaciju (buldožere gusjeničare) upotrebljivu za žurnu izradu prosjeka i probijanje protupožarnih putova radi zaustavljanja i širenja šumskih požara.

Obzirom da na našem području, naročito na bivšem gradskom deponiju, izvodio razne radove (čišćenje okoliša i ravnanje) Komunalno Stari Grad d.o.o. sa svojim utovarivačem – kombinirkom, a prošlih godina je isto vršio U.O. Jurica, vlasnik Berti Plenković obrtnika iz Staroga Grada, to je potrebno sa istima, kao i sa drugim privatnim prijevoznicima, obrtnicima i drobiličarima napraviti ugovor - sporazum o njihovom uključivanju za slučaj potrebe izrade prosjeka i putova u sprečavanju širenja šumskog požara.

**PRAVNA OSNOVA I STUPANJE NA SNAGU**

Zaštita od požara i vatrogastvo uređeni su Zakonom o zaštiti od požara („Narodne novine“ broj: 92/10) i Zakonom o vatrogastvu ("Narodne novine", broj: 125/19) te podzakonskim aktima.

Sve radnje i postupci koje reguliraju zaštitu od požara i vatrogastvo u Republici Hrvatskoj, a koje nisu navedene u ovom Planu regulirani su spomenutim zakonima.

Ovaj Plan stupa na snagu osmog dana od dana objave u "Službenom glasniku Grada Staroga Grada".



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA:245-01/22-01/5 Predsjednik Gradskog vijeća

URBROJ:2181-10-01-22-2  *Teo Bratanić*

Stari Grad, 23. lipnja 2022. godine